ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ

ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱜᱮᱞ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱾ ᱢᱟᱦᱟᱥᱟᱢᱩᱱᱫᱽ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱓,᱙᱐᱒ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱢᱟᱦᱟ ᱥᱟᱢᱩᱱᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱜᱩᱴ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟᱺ ᱑,᱐᱓᱓,᱗᱕᱔ ᱡᱚᱱᱟ ᱛᱟᱸᱦᱮᱸ ᱠᱟᱱᱟ ᱾

ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱫᱚ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱭᱟᱜ ᱨᱟᱭ ᱯᱩᱨ ᱦᱚᱱᱚᱛ-ᱜᱟᱨᱤᱭᱟ ᱵᱟᱱᱫᱽ ᱦᱚᱱᱚᱛ, ᱵᱟᱞᱚᱫᱟ ᱦᱚᱱᱚᱛ, ᱨᱟᱭᱜᱟᱲ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟᱨ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱱᱟᱣᱟᱯᱟᱲᱟ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱨᱮᱱ ᱱᱟᱦᱟᱜ ᱠᱟᱞᱮᱠᱴᱚᱨ ᱫᱚ ᱥᱨᱤ ᱦᱟᱢᱥᱮᱠᱷᱟᱨ ᱜᱩᱯᱛᱟ ᱠᱟᱱᱟᱭ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱢᱟᱦᱟᱥᱟᱢᱩᱱᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱐᱓᱓,᱗᱕᱔ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱯᱨᱟᱥ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱨᱦᱚᱰᱮ ᱴᱟᱯᱩ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ‌ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱓᱘ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱒᱑᱖ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱢᱟᱦᱟ ᱥᱟᱢᱩᱱᱫᱽ  ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱐% ᱾ ᱢᱟᱦᱟ ᱥᱟᱢᱩᱱᱫᱽ  ᱦᱚᱱᱚᱛ ᱨᱮ ᱢᱤᱫ ᱜᱮᱞ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱑,᱐᱑᱘ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱑ᱹ᱕᱔% ᱾

ᱱᱚᱣᱟ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱒᱘ᱹ᱙% ᱦᱤᱸᱥ ᱫᱚ ᱟᱹᱫᱤᱵᱟᱹᱥᱤ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱟᱠᱟᱫ ᱠᱚᱣᱟ, ᱩᱱᱠᱩ ᱟᱹᱫᱤᱵᱟᱹᱥᱤ ᱜᱟᱛᱟᱠ ᱨᱮᱱ ᱠᱚ ᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱵᱷᱩᱡᱤᱭᱟ, ᱵᱤᱱᱡᱷᱣᱟᱨ, ᱫᱷᱟᱱᱣᱟᱨ, ᱦᱟᱞᱵᱟ, ᱠᱟᱢᱟᱨ, ᱠᱷᱟᱲᱟᱭ, ᱢᱩᱱᱰᱟ, ᱯᱟᱨᱫᱷᱤ, ᱵᱟᱦᱟᱞᱤᱭᱟ, ᱥᱟᱣᱩᱨ, ᱥᱟᱦᱟᱨᱤᱭᱟ, ᱥᱚᱱᱟᱨ, ᱥᱟᱱᱣᱟᱨᱟ ᱟᱨ ᱠᱷᱟᱨᱣᱟᱨ ᱮᱢᱟᱱ ᱮᱢᱟᱱ ᱾

ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱜᱚᱴᱟ ᱥᱩᱨᱜᱩᱡᱟ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱘᱐ᱹ᱗᱒% ᱦᱤᱸᱥ ᱦᱚᱲ ᱜᱮ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱑᱘ᱹ᱓᱔% ᱦᱤᱸᱥ ᱦᱚᱲ ᱫᱚ ᱚᱰᱤᱭᱟ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱞᱮᱠᱟ ᱛᱮ ᱾

ᱨᱮᱹᱞ ᱦᱚᱨᱟ
ᱢᱟᱦᱟᱥᱟᱢᱩᱱᱫᱽ ᱨᱮᱹᱯ ᱦᱚᱨᱟ ᱤᱥᱴ ᱠᱚᱥᱴ ᱨᱮᱹᱞᱣᱮ ᱡᱚᱱ ᱨᱮᱭᱟᱜ ᱥᱮᱬᱟ ᱥᱴᱮᱥᱚᱱ ᱠᱟᱱᱟ ᱾ ᱢᱟᱦᱟᱥᱟᱢᱩᱱᱫᱽ ᱨᱮᱹᱞᱣᱮ ᱥᱴᱮᱥᱚᱱ ᱫᱚ ᱥᱮᱬᱟ ᱥᱮᱬᱟ ᱮᱴᱟᱜ ᱮᱴᱟᱜ ᱨᱮᱹᱞ ᱥᱴᱮᱥᱚᱱ ᱥᱟᱶ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ, ᱡᱮᱞᱮᱠᱟ- ᱨᱟᱭᱯᱩᱨ, ᱫᱩᱨᱜᱽ, ᱱᱟᱜᱽᱯᱩᱨ, ᱢᱩᱢᱵᱟᱭ, ᱫᱤᱞᱞᱤ, ᱵᱷᱚᱯᱟᱞ, ᱜᱽᱣᱟᱞᱤᱭᱚᱨ, ᱥᱟᱢᱟᱵᱟᱞᱯᱩᱨ, ᱛᱤᱛᱞᱤᱜᱚᱲ, ᱯᱩᱨᱤ, ᱵᱤᱥᱟᱠᱷᱟᱯᱟᱴᱱᱟᱢ, ᱛᱤᱨᱩᱯᱟᱛᱤ, ᱠᱚᱨᱵᱟ, ᱡᱚᱫᱽᱯᱩᱨ, ᱟᱡᱽᱢᱤᱨ, ᱟᱦᱢᱮᱫᱟᱵᱟᱫᱽ ᱮᱢᱟᱱ ᱮᱢᱟᱱ ᱥᱤᱧᱚᱛ ᱨᱮᱹᱞᱣᱮ ᱥᱤᱥᱴᱟᱢ ᱠᱚ ᱛᱮ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ